PROJEKTNI ZADATAK

Rekonstrukcija dijela kolnika u ulici bana Josipa Jelačića u Višnjevcu 

LOKACIJA
 
Višnjevac, ulica bana Josipa Jelačića
Predmetni zahvat nalazi se na građevnim česticama kč.br. 2666 k. o Josipovac od raskrižja s ulicom Nikole Šubića Zrinjskog i kč.  br. 2820 k.o. Josipovac tj. spoj ulice bana J. Jelačića s ulicom J. J. Strossmayera (turbo kružni tok na ulazu u Osijek iz pravca Višnjevca ( DC 426)) u ukupnoj dužini od cca 1.100m.   

POSTOJEĆE STANJE

[bookmark: _Hlk172540323]Na predmetnoj cestovnoj infrastrukturi zamijećena su vrlo izražena površinska oštećenja kolnog zastora i pojava udubljenja u cestovnom trupu što ukazuje na moguće štetne posljedice u nastavku njena korištenja. Nastala situacija oštećenja kolnika ogleda se kao rezultat ugradnje neadekvatnog materijala pri izvođenju radova na donjem ustroju ceste (što će se naknadno utvrditi sudskim vještačenjem) koja je proteklom određenog vremena (nepunih 10 godina) u većem dijelu izgubila svoja bitna tehnička svojstva i kao takva predstavlja opasnost za daljnji cestovni promet i sve sudionike u njemu. Početkom svibnja 2024. u cilju prihvatljivog korištenja ovog djela oštećenog kolnika izvršeno je uklanjanje završnog /habajućeg sloja asfalt-betona frezanjem istog na potezu od spoja ulice bana J. Jelačića (NC VIŠ001) s ulicom J. J. Strossmayera   tj. od turbo kružnog toka koji se nalazi na ulazu u Osijek iz pravca Višnjevca ( DC 426) do kružnog toka na križanju s ulicom Nikole Šubića Zrinjskog (NC VIŠ008) te se ovom dionicom promet danas otežano odvija.   

ZADAĆA PROJEKTA 

Predmet ovog projektnog zadatka je izrada kompletne projektno-tehničke dokumentacije i to: Idejnog rješenja kroz prikaz zahvata u prostoru, Glavnog građevinskog projekta prometnih površina i oborinske odvodnje i troškovnika za radove rekonstrukcije ceste  te pripadajuće dokumentacije za nadmetanje i sudjelovanje u postupku javne nabave za izvođenje radova rekonstrukcije kolnika u ulici bana Josipa Jelačića u Višnjevcu uključivo s provedbom upravnih postupaka do ishođenja pravomoćne građevinske dozvole (ishođenje mišljenja / rješenja nadležnog tijela za potrebe provedbe postupka ocjene o potrebi procjene utjecaja zahvata na okoliš sukladno Zakonu o zaštiti okoliša (NN 80/13, 153/13, 78/15, 12/18, 118/18) i Uredbi o procjeni utjecaja zaštite na okoliš (NN 61/14 i 3/17) te ishođenje posebnih uvjeta građenja i uvjeta priključenja). Rekonstrukcija ceste predviđena je kroz dionicu ul. bana J. Jelačića (NC VIŠ001) u Višnjevcu od kružnog toka na križanju s ulicom Nikole Šubića Zrinjskog (NC VIŠ008) do spoja ulice bana J. Jelačića (NC VIŠ001) s ulicom J. J. Strossmayera   tj. do turbo kružnog toka koji se nalazi na ulazu u Osijek iz pravca Višnjevca ( DC 426). Vidi sliku 1.
Ciljevi planirane rekonstrukcije prometnice su podizanje razine sigurnosti i udobnosti vožnje, te kvalitetnije prometno povezivanje ovih prometnih pravaca. 
Navedeno izvesti sukladno prostorno planskoj dokumentaciji te primjenom odredbi Zakona, važećih propisima i pravilnika HR normi i dobroj inženjerskoj praksi. Prometne površine s cestovnom infrastrukturom i oborinskom odvodnjom koje su predmet ovog projektnog zadatka moraju biti projektirane na način da je njihova gradnja i uporaba održiva, ekonomski i financijski isplativa.
Granice planiranog zahvata  prikazane su na donjoj slici (Slika 1.) na kojoj je skicirana pregledna situacija za prikaz projektnog zadatka. 

[image: Slika na kojoj se prikazuje karta, Fotografija iz zraka, ptičja perspektiva, prometni koridor

Slika 1.: skicirana pregledna situacija ulica bana Josipa Jelačića – dionica rekonstrukcije


PROSTORNO-PLANSKA DOKUMENTACIJA

Predmetna projektna dokumentacija mora biti u skladu s prostorno-planskom dokumentacijom koja je na snazi za predmetnu lokaciju:
· Prostornim planom Osječko – baranjske županije ("Županijski glasnik" broj 1/02, 4/10, 3/16,5/16, 6/16, 5/20, 7/20, 1/21, 16/22, 1/23),
· Prostorni plan uređenja Grada Osijeka ("Službeni glasnik" Grada Osijeka broj 8/05, 5/09, 17A/09-ispravak, 12/10, 12/12, 20A/18 i 8A/19-pročišćeni tekst, 24/22)
· Generalni urbanistički plan Grada Osijeka ("Službeni glasnik" Grada Osijeka – broj 5/06, 12/06-ispravak, 1/07-ispravak, 12/10, 12/11, 12/12, 2/13-ispravak, 4/13-ispravak, 7/14, 11/15, 5/16-ispravak, 2/17 i 6A/18- pročišćeni tekst, 13A/20 i 4/21,24/22 i 4/24)


RASPOLOŽIVA DOKUMENTACIJA I PODLOGE 

· Kopija katastarskog plana 
· Prostorno planska dokumentacija dostupna je na mrežnim stranicama Grada (www.osijek.hr)
Napomena:
Geodetsku podlogu osigurava Ponuditelj (Projektant) o svom  vlastitom trošku 

SADRŽAJ PROJEKTA

Idejno rješenje mora sadržavati sve podatke potrebne za ishođenje suglasnosti nadležnog ministarstva.
Glavni projekt građevine je skup međusobno usklađenih projekata kojima se daje tehničko rješenje građevine i dokazuje ispunjavanje temeljnih zahtjeva za građevinu te drugih propisanih zahtjeva i uvjeta i kao takav mora sadržavati one odgovarajuće projekte pojedinih struka koji su, ovisno o vrsti građevine, potrebni za davanje cjelovitog i usklađenog tehničkog rješenja građevine, prikaza smještaja građevine u prostoru i dokazivanje ispunjavanja temeljnih zahtjeva za građevinu, kao i drugih zahtjeva i uvjeta iz Zakona, uvjeta gradnje na određenoj lokaciji, posebnih zakona i propisa donesenih na temelju tih zakona.

Izradu Glavnog projekta potrebno je izvršiti prema Zakonu o gradnji (NN 153/13, 20/17, 39/19 i 125/19), Zakonu o prostornom uređenju (NN 153/13, 65/17, 114/18, 39/19 i 98/19, 67/23), Zakon o zaštiti okoliša (NN 80/13, 153/13, 78/15, 12/18, 118/18), Pravilniku o obveznom sadržaju i opremanju projekta građevina (NN 118/19 i 65/20) te drugom relevantnom zakonskom regulativom. Ukoliko za neke zahvate ne postoje nacionalni propisi i upute, projektant će dogovorno s Naručiteljem primijeniti inozemne smjernice i propise koji obrađuju predmetno područje.
Sve pripremne radove kao i podatke potrebne za pripremu potpunog i kvalitetnog dokumenta, a koji ovim Projektnim zadatkom nisu naznačeni da će Izvršitelju biti dani na raspolaganje ili uvid, Izvršitelj je dužan pribaviti, odnosno pripremiti sam i troškove pribavljanja, odnosno pripremanja uključiti u ponudbenu cijenu.
Projektna dokumentacija mora uz grafičke priloge sadržavati i detaljan tehnički opis i troškovnik za provođenje postupka javne nabave sukladno Zakonu o javnoj nabavi (NN 120/16). 
U okviru ovog projektnog zadatka potrebno je izraditi troškovnik gdje će se u okviru pojedinih troškovničkih stavki, u strukturi troškovnika predvidjeti i oznaku jedinične mjere, količinu te jediničnu cijenu i ukupnu cijenu u eurima, a na kraju, rekapitulaciju po vrstama radova i sveukupnu cijenu izvođenja. Troškovnik s rekapitulacijom treba sadržavati sve podatke (opis troškovničkih stavki, oznake jedinične mjere, količinu i sl.) koji su potrebni za provođenje cjelovitog postupka javne nabave.Troškovnik treba biti izrađen u dvije verzije, jedna verzija za potrebe provedbe javne nabave prema Zakonu o javnoj  nabavi (bez upisanih jediničnih cijena) i  jedan s upisanim recentnim jediničnim cijenama za potrebe Naručitelja. Troškovnik predati odvojeno od Glavnog projekta. Izrađeni Glavni projekt te njegovi sastavni dijelovi – tehnički opis i troškovnik koristit će se kao sastavni dio dokumentacije o nabavi. Izvršitelj je dužan pružiti stručnu pomoć prilikom provedbe postupka javne nabave što znači da je dužan pripremiti sve potrebne odgovore na pitanja pristigla od gospodarskih subjekata i ostalih dionika tijekom provedbe predmetnog postupka javne nabave sve do sklapanja ugovora o javnoj nabavi. Izvršitelj se obvezuje dokaznicom mjera i troškovnikom predvidjeti stvarne količine materijala i radova. 
U sklopu glavnog projekta potrebno je definirati tehničke norme kvalitete materijala i opreme u opisu troškovničkih stavki, a u tehničkom opisu navesti detaljne uvjete dobave, izvođenja i održavanja s posebnim naglaskom na način ispitivanja kvalitete izvršenih radova i materijala. Projektna dokumentacija treba sadržavati sve prema zakonima i propisima, uključivo: 
· tehnički opis;
· procjenu troškova gradnje;
· način sanacije okoliša;
· grafičke priloge;
· procjena troškova izgradnje i troškovnik radova (u varijanti bez jediničnih cijena i u varijanti s upisanim recentnim jediničnim cijenama za potrebe Naručitelja)

Izvršitelj je dužan usvojiti sve novonastale izmjene u zakonskoj regulativi koje nastanu tijekom izvršavanja izrade glavnog projekta te ih ugraditi u glavni projekt.
Izvršitelj je dužan uzeti u obzir odluke nadležnog tijela koje izdaje dozvole u pogledu izrade glavnog projekta i upravnih postupaka.
Izvršitelj je dužan u postupku ishođenja građevinske dozvole priložiti dovoljan broj primjeraka glavnog projekta za ishođenje građevinske dozvole te ostale priloge koji su potrebni za njezino izdavanje. Naručitelj će po zaprimanju dokumentacije pregledati dokumentaciju te istu vratiti na doradu ukoliko utvrdi nedostatke.
Izvršitelj se obvezuje postupiti po svim opravdanim primjedbama Naručitelja bez prava na dodatnu naknadu.

SURADNJA S NARUČITELJEM

Tijekom izrade projekta Izvršitelj je obvezan aktivno surađivati s predstavnikom Naručitelja, izvještavati i upoznavati Naručitelja o napretku izrade projekta i predviđenim rješenjima, a sve u cilju izbjegavanja mogućih nedostataka i drugačijih zahtjeva Naručitelja. Izvršitelj je dužan prisustvovati svim radnim sastancima o svom trošku koji će se održavati tijekom izrade projektne dokumentacije, a na koje će ga pozvati Naručitelj. Naručitelj zadržava pravo primjedbi i sugestija na pojedina rješenja, kompletnost i nivo razrade projektne dokumentacije a Izvršitelj se obvezuje postupiti po svim opravdanim primjedbama Naručitelja bez prava na dodatnu naknadu. Izvršitelj nema pravo ni na kakvu posebnu/dodatnu naknadu za sva usklađenja izrađene projektne dokumentacije koju bude vršio naknadno odnosno neće imati pravo ni na kakvu posebnu/dodatnu naknadu za sva usklađenja izrađene dokumentacije koja bude vršio do donošenja odluke o odabiru u postupku nabave za izvođenje radova. Za sva odstupanja od zadanih elemenata potrebna je pisana suglasnost odgovorne osobe Naručitelja. Po dovršetku projektne dokumentacije ista će biti pregledana od strane Naručitelja.
Tijekom izrade glavnog projekta, a prije podnošenja zahtjeva za ishođenje građevinske dozvole, Izvršitelj je obvezan pravovremeno pisanim putem izvještavati ovlaštenu osobu Naručitelja o fazama razrade projekta i prezentirati odabrana tehnička rješenja, materijale i slično, a sve kako bi se eventualne primjedbe pravovremeno otklonile.
   
CIJENA IZRADE PROJEKTNE DOKUMENTACIJE I DINAMIKA PLAĆANJA

Ponudom i ponuđenom cijenom treba uključiti:
- izradu Idejnog rješenja
- izradu Elaborata zaštite okoliša ukoliko je ista i potrebna
- ishodovanje mišljenja /rješenja nadležnog tijela
- izradu Glavnog projekta za rekonstrukciju prometnih površina i oborinske odvodnje
- ishođenje Građevinske dozvole
- izradu PowerPoint prezentacije i 3D vizualizaciju sa uklapanjem u postojeći prostor
- usluge koordinatora zaštite na radu tijekom izrade projektne dokumentacije
- usluge projektantskog nadzora tijekom predviđenog roka realizacije 
- pravovremenu stručnu pomoć  i pojašnjenja na upite ponuditelja tijekom provođenja postupka    
  javne nabave za izvođača radova i stručni nadzor.

Izvršitelj je u obvezi prije podnošenja ponude o svom trošku detaljno sagledati ovaj Projektni zadatak i izvršiti uvid na samoj lokaciji te ponuđenom cijenom obuhvatiti sve opisane radove izrade i isporuke projektne dokumentacije za ishođenje Građevinske dozvole, projektantski nadzor građenja i ostale navedene usluge koje se tiču predmeta posla neovisno jesu li isti posebno naglašeni u Projektnom zadatku i priloženoj dokumentaciji ili nisu te Ponuditelj nema pravo ni na kakve naknadne troškove s tim u vezi i/ili provođenju upravnih postupaka. Izvršitelj je dužan usvojiti sve novonastale izmjene u zakonskoj regulativi koje nastanu tijekom izvršavanja usluge izrade tehničke dokumentacije te ih ugraditi u glavni projekt.
Plaćanje prema dinamici izvršenja posla, a koje uključuje i sve eventualne izmjene do ishođenja pravomoćne građevinske dozvole.


	RB
	Aktivnost
	Isplata po/odobrenju dokumentacije od strane Naručitelja ili nadležnog ministarstva/okončanju postupka

	1)
	Izrada idejnog rješenja 
	10%  ukupne cijene 

	2)
	
[bookmark: _Hlk149046597]Izrada Glavnog projekta, 3D vizualizacije, Powerpoint prezentacije 
		
	35%  ukupne cijene

	3)
	Ishođenje pravomoćne  građevinske dozvole 
	35%  ukupne cijene

	4)
	Izrada troškovnika i  dokumentacije za nadmetanje
	10% ukupne cijene

	5)
	Usluga projektantskog nadzora tijekom predviđenog roka realizacije projekta
	10% ukupne cijene


ROK IZRADE PROJEKTNE DOKUMENTACIJE
Izvršitelj se obvezuje izvršiti usluge u sljedećim rokovima: 
· 30 dana za idejno rješenje od uvođenja u posao
· 60 dana od ishođenja suglasnosti naručitelja na idejno rješenje za izradu Glavnog projekta, 3D vizualizacije i Powerpoint prezentacije 
· 15 dana za izradu troškovnika od ishođenja građevinske dozvole te pripadajuće dokumentacije za nadmetanje i sudjelovanje u postupku javne nabave za izvođenje radova rekonstrukcije kolnika u ulici bana Josipa Jelačića u Višnjevcu

DOSTAVA DOKUMENTACIJE
Glavni projekt dostaviti Naručitelju u tiskanom i elektroničkom obliku u 4 (četiri) primjeraka u CAD-u ili drugom programskom paketu kompatibilnom s dwg formatom s napomenom da troškovnik u elektroničkom obliku mora biti dostavljen u jednom listu radne knjige (sheet-u.)

OSTALO
Prije nego se pristupi davanju ponude/izradi projekta obavezan je obilazak lokacije. Ponuditelj je obvezan pravovremeno izvještavati ovlaštenu osobu Naručitelja o svim fazama pripreme i realizacije posla kako bi se eventualne primjedbe pravovremeno otklonile. Naručitelj pridržava pravo primjedbi i sugestija na pojedina rješenja, a Ponuditelj se obvezuje postupiti po svim opravdanim primjedbama Naručitelja bez prava na dodatnu naknadu. Za sva odstupanja od zadanih elemenata potrebna je pisana suglasnost odgovorne osobe Naručitelja.
	
U Osijeku,  srpanj 2024.
	
Investitor/ Naručitelj:
Grad Osijek

